Sabinet | George Jesse Heys (1852-1939) in Pretoria
n Historia - George Jesse Heys (1852-1939) in Pretoria
Author Bridget Theron
Source : Historia, Volume 50, Issue 2, Nov 2005, p. 119 - 148
Keyword(s) : Anglo-Boer War, Anglo-Boereoorlog, British identity, Britse identiteit, Coaching, Early Pretoria, Early Transvaal commercial development, Peace Treaty of Vereeniging, Poskoetsbedryf, Republican identity, Republikeinse identiteit, Vredesverdrag van Vereeniging, Vroee Pretoria and Vroee Transvaalse kommersiele ontwikkeling
<b>George Jesse Heys (1852-1939) in Pretoria</b> <br>George Heys was &apos;n pionier van Kruger se Pretoria en op baie maniere is sy lewe en werk onlosmaakbaar vervleg met Pretoria se veranderende lot in die laat negentiende en vroeg twintigste eeu. As vooraanstaande suksesvolle entrepreneur, was hy een van &apos;n groep Suid-Afrikaners van Britse afkoms wat &apos;n sleutelrol gespeel het in die vroeë kommersiële ontwikkeling van die dorp. In hierdie artikel word gelet op sy jare as eienaar van &apos;n koetsbedryf in die 1880s, &apos;n onderneming wat later tot &apos;n aansienlike finansiële ryk uitgebou is. &apos;n Ontleding word gemaak van sy sterk identifisering met republikanisme gedurende hierdie tydperk, ten spyte van sy Britse agtergrond. Hy was &apos;n lojale burger, &apos;n vrywilliger in 1880-1881 en &apos;n goeie vriend van Kruger - aan wie hy per geleentheid geld geleen het om amptenare te betaal. Met die uitbreek van die Anglo- Boereoorlog was hy reeds &apos;n welgestelde man, wat in Victoriaanse gemak in Melrosehuis gewoon het. Sy loopbaan het tydens die oorlog oënskynlik verrassend (maar miskien voorspelbaar) min gely. In die naoorlogse tydperk het hy en sy familie - hy was &apos;n toegewyde gesinsman - met gemak by die veranderde omstandighede aangepas. Hy het sy goedingerigte huis eers aan Roberts en daarna aan Kitchener beskikbaar gestel, die eed van getrouheid sonder probleem onderteken en die getroue Britse onderdaan geword wat hy altyd ten diepste was. Al hierdie aspekte van die lewe en tyd van George Jesse Heys in Pretoria word ondersoek deur gebruik te maak van sy privaatdokumente wat steeds in besit van sy nageslag is.
Persistent Link : http://hdl.handle.net/10520/EJC38194